Generelle betingelser for erhverv 


I det følgende benyttes ”Telenor” om ethvert selskab i Telenor Danmark Holding A/S koncernen. Betegnelsen 
”Kunden” benyttes om enhver kunde, der har indgået aftale om levering af en erhvervstjeneste fra Telenor. 


Disse betingelser omfatter alle aftaler om benyttelse af Telenors tele- og bredbåndsnet indgået mellem 
Kunden og et selskab i Telenor Danmark Holding A/S koncernen. Telenor kan placere aftalen i et selskab i 
Telenor Danmark Holding A/S koncernen efter eget valg. 


1 Aftalens omfang 
1.1 Disse betingelser (inkl. vilkår for mobiltelefoni, vilkår for fastnet og vilkår for bredbånd) udgør en del 
af det samlede aftalegrundlag for Kundens aftale med Telenor. 


2 Aftale om levering af tjenester fra Telenor 

2.1 Aftaler kan indgås direkte med Telenor eller via en af Telenor godkendt forhandler. Disse for- 
retningsbetingelser vedrører Telenors levering af tele- og bredbåndstjenester til Kunden. Køb af tele- 
fon eller andet udstyr er et forhold mellem Kunden og forhandleren og er Telenor uvedkommende. 


2.2 Kundens aftale med Telenor om den enkelte tjeneste indgås efter Telenors valg, ved at: 
- Kunden underskriver en aftale/oprettelses-blanket senest samtidig med, at tjenesten stilles til rã- 
dighed, eller 
- Telenor sender eller udleverer aftalen/blanketten til Kunden senest samtidig med, at tjenesten 
stilles til rådighed. 


3 Kundedata 

3.1 Aftaler med Telenor kan indgås af myndige personer eller selskaber (juridiske personer), medmindre 
andet fremgår af vilkårene for den enkelte tjeneste. Kunden skal ved aftaleindgåelsen oplyse virk- 
somhedens navn, adresse og CVR-nummer. Den person, der indgår aftale med Telenor på vegne af 
en virksomhed, skal kunne dokumentere fuldmagt hertil. Telenor kan kræve dokumentation for alle 
oplysningers rigtighed. 


3.2 Telenor kan vælge at udsende produktinformation via SMS, MMS, e-mail eller lign. På samme måde 
kan Telenor sende markedsføringsmateriale om produkter. Hvis Kunden ikke ønsker at modtage disse 
informationer, kan Kunden rette henvendelse til Telenor Kundeservice. 


4 Kreditvurdering og kreditmaksimum 
4.1 Telenor foretager en kreditvurdering af Kunden baseret på kreditoplysninger fra eksempelvis penge- 
institutter, kreditoplysningsbureauer og lign. 


4.2 Telenor kan afvise indgåelse af de enkelte aftaler eller betinge indgåelse af aftalen af, at Kunden be- 
taler evt. forfalden saldo for øvrige abonnementsforhold. Telenor kan ligeledes betinge indgåelse af 
en aftale af, at der fastsættes et kreditmaksimum. 


4.3 Kunden hæfter for ethvert forbrug, selvom dette måtte overskride det fastsatte kreditmaksimum. 
Ved overskridelse af kreditmaksimum har Telenor ret til straks at afbryde forbindelsen. 


4.4 Telenor kan kræve, at Kunden foretager en forudbetaling/acontobetaling af det totale skyldige beløb. 
Telenor forbeholder sig ret til løbende at foretage kreditvurderinger af sine kunder og som følge her- 
af, at stille krav om acontobetaling eller fastsætte kreditmaksimum, også efter at Aftalen er indgået. 
Hvis ét af nedenstående kriterier er opfyldt, kan Telenor afvise indgåelse af aftale eller stille krav om 
acontobetaling og/eller fastsættelse af et kreditmaksimum: 


- Kunden har ikke fast adresse i Danmark, Færøerne eller Grønland men f.eks. poste restante 
adresse, adresse på folkeregistret og lign. 

- Kunden har fem abonnementer eller mere (et mobilnummer, et fastnetnummer eller en bred- 
båndsforbindelse betragtes i denne relation som et abonnement) 

- Kundens betalingsforpligtigelse over for Telenor har været misligholdt, og misligholdelsen har væ- 
ret årsag til, at Telenor har spærret kundens aftale 

- Kunden har forfalden gæld til Telenor 

- Kunden er registreret hos et uafhængigt kreditoplysningsbureau med en negativ anmærkning / 
betalingserfaring 

- Kundens samtaleforbrug og øvrige telefonomkostninger skønnes væsentligt at overstige tilsvaren- 
de kunders forbrug, eller forbruget udviser en meget betydelig og pludselig stigning i forhold til 
tidligere 

- Telenor har begrundet formodning om, at Kundens betalingsforpligtelser ikke vil blive opfyldt ret- 
tidigt. Kunden kan, før aftalen indgås, rette henvendelse til Telenor med henblik på at afklare, 
hvorvidt Telenor stiller krav om fastsættelse af kreditmaksimum 

- Kunden har intet CPR-nummer/CVR-nummer 


Telenor kan endvidere vælge at fastsætte generelt kreditmaksimum for alle sine kunder, hvorefter 
der kan søges om forhøjelse eller fjernelse. 


Telefonnummer og hemmeligholdelse af telefonnummer 

Kunden har for hvert tegnet telefoniabonnement ret til en gratis kortfattet optagelse i Telenors num- 
meroplysningsdatabase. En sådan optagelse omfatter typisk navn eller evt. firmanavn, stilling, adres- 
se og telefonnummer. 


Kunden er ansvarlig for, at optagelsen heri ikke krænker tredjemands rettigheder. Kunden kan mod 
betaling få et telefonnummer ændret, hvis dette er muligt. 


Telenor er forpligtet til at videregive de nummeroplysningsdata, som er registreret i nummeroplys- 
ningsdatabasen til alle, der fremsætter ønske herom, herunder eksempelvis udbydere af nummerop- 
lysningstjenester samt telefonbøger. Kunden har mulighed for at anmode om ændring af nummerop- 
lysningsdata, ved at rette henvendelse til Telenor. Telenor registrerer en ændring i Telenors num- 
meroplysningsdatabase umiddelbart efter Kundens henvendelse. Telenor gør opmærksom på, at en 
sådan ændring ikke har virkning for tredjemands databaser mv. som Telenor på et tidligere tidspunkt 
måtte have videregivet nummeroplysningsdata til. 


Kunden kan vælge at være optaget i nummeroplysningsdatabasen med angivelse af, at telefonnum- 
meret er hemmeligt og derved vælge, at ingen af Kundens nummeroplysningsdata oplyses i forbin- 
delse med udbud af nummeroplysningstjenester eller lign. (udeladt nummer). 


Telenor er berettiget til at tage betaling for hemmeligholdelse eller udeladelse af oplysninger. Har 
Kunden valgt at få hemmeligt nummer, vil Kunden ikke få overført sit telefonnummer til modtagerens 
telefondisplay (Vis Nummer), medmindre der udtrykkeligt anmodes herom. De dele, som måtte være 
hemmeligholdte, kan efterfølgende ikke benyttes af Telenor ved udbud af nummeroplysningstjenester 
eller lign. Videregivelse af nummeroplysningsdata kan dog altid finde sted til alarmtjenesten, samt til 
andre udbydere af telenet og teletjenester i signaleringsøjemed. Ved Kundens brug af WAP-tjenester 
vil telefonnummeret blive overført til udbyderen af tjenesten. 


Tekniske ændringer, forstyrrelser mv. 

Telenor forbeholder sig til enhver tid ret til at indføre ændringer, som anses for nødvendige af hensyn 
til den tilfredsstillende drift af Telenors net. Ugunstige forhold kan i visse tilfælde medføre, at opkald 
vil blive afvist, samtaler bliver afbrudt eller dataoverførsler ikke gennemføres. 


Telenor kan afvise opkald fra telefoner eller SIM-kort, som giver anledning til forstyrrelser i Telenors 
net. Fejl i tilsluttet udstyr, der giver anledning til forstyrrelser eller ulemper for driften af nettet, skal 
straks afhjælpes. Eventuelle udgifter i forbindelse hermed er Telenor uvedkommende. Telenor kan 
kræve sine omkostninger til fejlsøgning dækket hos Kunden, dog ikke omkostninger i forbindelse 
med udbedring af fejl, der skyldes tilsluttet udstyr tilhørende Telenor, som Kunden ikke har indflydel- 
se på. 


Nummeroplysning 
Kunden har adgang til nummeroplysningstjenester i andre operatørers telenet, hvis den pågældende 
udbyder af oplysningstjenesten og Telenor har indgået aftale om dette. 


Taksering og takseringsprincipper 
Kunden er underlagt de af Telenor til enhver tid fastsatte priser, som angivet i takstoversigten. 

Betalingsforhold 

Kunden hæfter for alle beløb, der registreres i forbindelse med aftalerne, jf. disse betingelsers pkt. 1. 
Hvis Kundens saldo ikke overstiger et minimumsbeløb, som er fastsat af Telenor, er Telenor beretti- 
get til at overføre beløbet til den kommende fakturering. 


Såfremt intet andet fremgår af vilkår, aftaler eller lignende er betalingsbetingelserne følgende: PBS: 
Fakturadato + 22 dage. Betalingskort: Fakturadato + 15 dage. Kontant: Fakturadato + 20 dage. 


Kunden har accepteret at følgende bestemmelser i LBK nr. 365 af 26/04/2011, lov om betalingstje- 
nester og elektroniske penge er fraveget: Kapitel 5 og 10, 88 55, 57, stk. 3, 62, 64-66, 68, 73, 74, 
75, 76, stk. 4 samt 85. 


Hvis en regning ikke betales senest på den anførte forfaldsdato, giver Telenor meddelelse herom. Ved 
overskridelse af forfaldsdatoen betales morarenter, som fastsættes i henhold til den til enhver tid 
gældende bestemmelse i Renteloven. Derudover tillægges et rykkergebyr, som opkræves på den 
førstkommende faktura. 


Meddelelsen om for sen betaling indeholder en ny frist for indbetaling samt advarsel om, at Kundens 
forbindelse afbrydes, hvis den nye betalingsfrist ikke overholdes. Betales regningen ikke inden udlø- 
bet af denne frist, forbeholder Telenor sig ret til at afbryde Kundens forbindelse eller ophæve aftalen 
uden yderligere varsel. Hvis Telenor har afbrudt Kundens forbindelse på grund af manglende beta- 
ling, kan genåbning ikke ske, før forfalden saldo til Telenor, herunder rykkergebyr og morarenter, er 
betalt. Der vil ske automatisk genåbning, når den forfaldne saldo betales, medmindre Kunden inden 
betaling af den skyldige saldo skriftligt anmoder om, at der ikke skal ske genåbning i perioden, indtil 
opsigelsen træder i kraft. 


Ved genåbning efter spærring betales et genåbningsgebyr. Ved genåbning efter afbrydelse af Kun- 
dens forbindelse beregnes kvartalsafgifter ligeledes for den periode, hvori afbrydelsen af Kundens 
forbindelse har fundet sted. Hvis Kundens forbindelse har været afbrudt af Telenor i mere end 20 da- 
ge på grund af manglende betaling, overgår sagen herefter til Telenors inkassoafdeling, og Telenor 
har ret til uden yderligere varsel at ophæve aftalen. Betales den forfaldne saldo ikke straks herefter, 
er Telenor berettiget til at foretage indberetning til kreditoplysningsbureau i henhold til lov om priva- 
te registre m.m. 


Inkassoomkostningerne ved sagens videre behandling afholdes af Kunden. Betales forfalden saldo, vil 
Telenor efter aftale herom genoprette aftalen mod betaling af genoprettelsesafgift. 


Telenor forbeholder sig ret til at fastsætte kreditmaksimum som betingelse for genoprettelse, jf. pkt. 
4. Hvis Kunden misligholder sin betalingsforpligtelse over for Telenor ved ikke at betale forfalden sal- 
do, kan Telenor betinge, at hele den forfaldne saldo betales, før der kan indgås nye aftaler hos Tele- 
nor. 


Telenor har ret til at opsige Kundens abonnement, hvis Kunden gentagne gange misligholder sine 
betalingsforpligtelser. 


Ønsker Kunden at indgå en betalingsaftale, f.eks. ved udsættelse af betaling af regning eller deling af 
fakturabeløbet over flere måneder, kan Kunden kontakte Telenors DebitorService. Kunden vil blive 
opkrævet gebyr i forbindelse med indgåelse af sådanne aftaler. 


Tilmelding til Betalingsservice 

Såfremt abonnementet ikke betales via Betalingsservice opkræves et fakturagebyr på 39,20 kr. pr. 
faktura. Det er muligt at tilmelde sig Betalingsservice hos forhandleren eller via banken. Bemærk, at 
der kan gå op til syv uger før Betalingsservice har behandlet tilmeldingen, og at indtil betalingen via 
Betalingsservice træder i kraft, skal kunden betale fakturagebyret på 39,20 kr. pr. faktura. 


Fakturaen skal I selv sørge for at betale, indtil betaling fremgår af betalingsoversigten. Betaling via 
Betalingsservice koster 7,80 kr. pr. regning. Det er også muligt at vælge at fortsætte med at få fak- 
tura tilsendt i papirform mod et tillæg på 39,20 kr. til abonnementet pr. faktura. 

Tilmelding til Automatisk betaling via Betalingskort 

Telenor tilbyder en betalingsløsning, der hedder ”Betaling via betalingskort”. Det er en service, der 
sikrer dig, at dine regninger automatisk bliver betalt fra dit betalingskort på den dato, hvor der er be- 
talingsfrist. Betalingsfristen er 15 dage efter regningsdatoen. Du kan tilmelde dig ”betaling via beta- 
lingskort”, der hvor du i dag køber dine Telenor produkter eller via selvbetjeningssystemet ”Mit Tele- 
nor”, Du kan til enhver tid tilbagekalde dit samtykke til, at vi foretager ”Betaling via betalingskort”. 
Dette gør du via Mit Telenor eller ved at kontakte vores kundeservice. Du kan også til enhver tid æn- 
dre Betalingskortdata. 


I forbindelse med tilmelding til ”Betaling via betalingskort” giver du tilladelse til, at dine betalings- 
kortdata registreres hos NetAxept, som er godkendt efter internationale sikkerhedsstandarder. Ved 
tilmeldingen accepterer du også, at vi trækker et beløb fra dit betalingskort hver måned. 


Når du melder dig til, registrerer du din e-mail adresse og dit mobilnummer. For at få glæde af ”Beta- 
ling via betalingskort” er det nemlig en betingelse, at du giver Telenor lov til at sende regninger og 
andre meddelelser til dig via e-mail eller sms. Det er dit eget ansvar at opdatere din mailadresse og 
telefonnummer. Du kan finde en kopi af dine regninger på selvbetjeningssystemet ”Mit Telenor. 


Betalingsløsningen er gratis, hvis du betaler med et Dankort eller Visa/Dankort. Ved brug af andre 
betalingskort kan der blive faktureret et gebyr. Det er dit eget ansvar at holde betalingskortdata op- 
dateret, og sikre at disse bliver opdateret, når du får et nyt betalingskort. 


Hvis du har behov for at afvise en enkelt betaling er dette muligt via ”Mit Telenor” på 
www.telenor.dk. Det er vigtigt at dette bliver gjort før betalingsdatoen på fakturaen. 


Hvis Telenor ikke kan debitere regningsbeløbet fra det registrerede betalingskort, er Telenor beretti- 
get til at sende dig en rykker inkl. Rykkergebyr jf. Telenors generelle vilkår vedr. rykkergebyrer. 


Du kan gøre indsigelser mod den gennemførte betaling gældende overfor din bank. Ønsker du at be- 
nytte denne mulighed, skal du kontakte din bank senest 8 uger efter, betaling er gennemført. 


Håndtering af trafik i net og produkter 
Telenor benytter almindelige trafikprioriteringsteknikker til at sikre dig en optimal brugeroplevelse, 
herunder til almindelig trafikstyring og til håndtering af trafik spidsbelastningsperioder. 


I mobile netværk inddeles, styres og prioriteres trafikken alene med henblik på at sikre effektiv diri- 
gering og den mest optimale kvalitet for trafikken i relation til kapacitet til rådighed, tilgængelig tek- 
nologi og frekvensressourcer (2G, 3G, 4G), samt acceptabel forsinkelse, forstyrrelse og pakketab i 
forhold til den konkrete type trafik. Signaleringstrafik er prioriteret over anden trafik, taletrafik priori- 
teres over datatrafik, og alt datatrafik behandles lige. Til dette formål anvendes principper, der er de- 
fineret og internationalt standardiseret i 3GPP TS 36.331, TS 36.304 og lignende. 


I faste, kablede netværk inddeles, styres og prioriteres trafikken alene med henblik på at sikre effek- 
tiv dirigering og den mest optimale kvalitet for trafikken i relation til kapacitet til rådighed, tilgænge- 
lig teknologi, samt acceptabel forsinkelse, forstyrrelse og pakketab i forhold til den konkrete trafik. 
Signaleringstrafik prioriteres højest, da det er en forudsætning for fejlretning og -søgning. Taletrafik 
er prioriteret over anden datatrafik. Til dette formål anvendes principper, der er defineret og interna- 
tionalt standardiseret i IETF's (Internet Engineering Taskforce) RFC-standarder. 


Mængdebegrænsninger: 

Jo mere data du bruger, jo hurtigere vil du nå grænsen for den mængde data, der er inkluderet i dit 
abonnement. Hvis dit dataforbrug overskrider den inkluderede mængde data nedsættes hastigheden 
til 64/64 Kbit/s. Dette betyder, at du stadig kan benytte internettet, men dog i et meget begrænset 

omfang. Udgangspunktet er, at en højere hastighed er ensbetydende med en bedre brugeroplevelse. 
Med en hastighed på 64/64 Kbit/s kan visse datakrævende tjenester derfor være svært- eller direkte 
utilgængelige, og mindre datakrævende tjenester kan forekomme langsommere. 


Hastighedsbegrænsninger: 
Din bredbåndshastighed siger noget om, hvilken kapacitet du som bruger har til rådighed i dit abon- 
nement. Dette har en betydning for, hvor hurtigt du kan tilgå hjemmesider, downloade data osv. Jo 


Version 0617/V27 - 93.004.001 gældende pr. 9. juni 2017 telenor 


12.6 


12.7 


13 
13.1 


13.2 


13.3 


13.4 


14 
14.1 


14.2 


14.3 


14.4 


14.5 


14.6 


større en kapacitet/hastighed du har valgt i dit abonnement, jo hurtigere vil du opleve, at din adgang 
til internettet er. 


Din hastighed / kapacitet vil altid blive påvirket af, hvor mange samtidige brugere der er, og hvor 
mange tjenester / applikation, der benyttes. Dette betyder, at jo flere brugere der benytter samme 
internetadgang jo langsommere kan din adgang tjenester og applikationer forekomme. 

Læs mere herom under de specifikke produkter og på www.telenor.dk/bredbaandsfakta. 


WiFi-opkald: 

WiFi-opkald, som gør det muligt at foretage opkald via mobiltelefonen via et tilsluttet WiFi-netværk, 
er inkluderet i alle Telenors abonnementer. WiFi-opkaldene takseres på samme måde som et opkald 
via mobiltelefonen og virker kun på WiFi-netværk i Danmark. Det er en forudsætning, at Kundens 
mobiltelefon understøtter WiFi-opkald. 


Opkaldskvaliteten afhænger af WiFi-netværket. Bevæger Kunden sig udenfor rækkevidde af netvær- 
ket - kan der fortsættes på 4G netværk. Er der ikke 4G dækning afbrydes kaldet og der skal ringes 
op på ny. 


Driftsafbrydelser og fejlafhjælpning 

Telenor afhjælper fejl i egne anlæg og installationer hurtigst muligt og i almindelighed inden for nor- 
mal arbejdstid (mandag-fredag fra kl. 08.00 til kl. 15.30). Kunden skal sikre, at Telenor eller en af 
Telenor udpeget tredjemand snarest kan få adgang til egne anlæg og installationer på installations- 
adressen med henblik på fejlsøgning og fejlretning. Kunden er forpligtet til i nødvendigt omfang at 
medvirke med henblik på fejlsøgning og fejlretning i Kundens anlæg og installationer på installations- 
adressen. 


For servicemeddelelser og fejl, som skyldes Telenors netværk (basisinstallationer, centraler, signale- 
ring m.v.), kan Kunden rette henvendelse til Telenors KundeService. Telenor er udelukkende ansvar- 
lig for afbrydelser i eget telenet og udstyr. 


Telenor er ikke ansvarlig for afbrydelser, forstyrrelser eller ændringer i andre operatørers telenet eller 
tjenester i forbindelse med foranstaltninger, der skønnes nødvendige af tekniske, vedligeholdelses- 
mæssige eller driftsmæssige årsager. 


Telenor har intet ansvar for forstyrrelser, afbrydelser m.m., hvis forstyrrelsen, afbrydelsen eller fejlen 
kan henføres til Kundens forhold. 


Kundens tilslutning af eget udstyr og telenet 
Ansvaret for Kundens udstyr - herunder bl.a. PABX og interne net - påhviler Kunden. Telenor har 
ansvaret for Kundens abonnement og trafik ind til nettermineringspunktet eller NT-boksen 


Kunden skal sikre, at forbindelsen til Telenors faste netværk (herunder bl.a. telenettet og acces- 
nettet) benyttes på en måde, der ikke forårsager forstyrrelser, afbrydelser eller lignende for trafikken 
på disse net eller på internettet. Indtræder sådanne forstyrrelser, skal Kunden straks træffe de nød- 
vendige foranstaltninger med henblik på at bringe forstyrrelserne til ophør. Dette kan være - men er 
ikke begrænset til - at regulere mængden af indgående og udgående trafik eller abonnere på yderli- 
gere forbindelser til Telenors acces- og/eller telenettet. 


Udstyr, der tilsluttes Telenors faste netværk skal overholde den til enhver tid gældende lovbekendt- 
gørelse om teleterminaludstyr, for tiden lovbekendtgørelse nr. 823 af 3. juli 2007 om radio- og tele- 
terminaludstyr og elektromagnetiske forhold, samt eventuelle særlige anvisninger fra Telenor. 


Kunden skal sikre, at udstyr der tilsluttes, er beregnet til at kunne tilsluttes det offentlige telenet, og 
at udstyret bruges i overensstemmelse med sit formål. 


Hvis udstyr eller interne net m.v., der tilsluttes Telenors acces- og telenet, giver anledning til forstyr- 
relser i nettet på grund af fejl eller lignende, er Kunden forpligtet til straks at afbryde tilslutningen. 


Telenor forbeholder sig retten til at afbryde tilslutningen, såfremt der er tilsluttet udstyr, som forår- 
sager forstyrrelser i nettet. Telenor forbeholder sig også retten til at fakturere sædvanlig fast afgift 
samt kræve betaling for fejlsøgning og arbejde med at genoprette en fejlfri forbindelse. 

Kundens hæftelse ved fejl 

Kunden hæfter ikke for betaling for ydelser, der er en følge af fejl i eller misbrug af operatørens net 
og installationer (til og med nettermineringspunktet), medmindre Kunden er ansvarlig efter dansk 
rets almindelige erstatningsregler. 


Kunden hæfter for betaling for ydelser, der måtte opstå som følge af fejl eller misbrug af Kundens 
eget net, udstyr eller tilbehør (efter nettermineringspunktet). Såfremt fejlen eller misbruget skyldes 
forhold, som Telenor kendte eller burde kende, men ikke har orienteret Kunden om, og/eller har stil- 
let rimelige og mulige foranstaltninger til rådighed for at forhindre eller begrænse, og derfor når det 
efter en samlet vurdering vil være urimeligt, at teleoperatøren gør krav gældende, hæfter Kunden ik- 
ke. 


Erstatningsansvar 

Telenor er erstatningsansvarlig efter dansk rets almindelige regler. Telenor er dog i intet tilfælde an- 
svarlig for tabt avance, driftstab eller andre indirekte tab, med mindre tabet skyldes Telenors forsæt- 
lige eller groft uagtsomme handlinger. 


Kunden er ansvarlig for at foretage korrekt nedlukning af forbindelsen, efter en samtale er tilende- 
bragt. Telenor er uden ansvar for tab som følge af afbrydelser, forstyrrelser eller ændringer af tele- 
nettet eller teletjenesten i forbindelse med foranstaltninger, der skønnes nødvendige af tekniske, 
vedligeholdelsesmæssige og driftsmæssige årsager, eller som er pålagt af tilsynsmyndighederne, 
medmindre Telenor har forsømt at begrænse ulemperne herved. 


Særlige forhold 
Telenor forbeholder sig ret til at ændre numre, installationer og øvrige forhold, når det er påkrævet 
af hensyn til trafikken på Telenors telenet og driften heraf. 


Begrænsning i adgang til mobile data- og indholdstjenester 

Telenor har ikke mulighed for at begrænse adgangen til mobile data- og indholdstjenester, herunder 
Telenors egne tjenester samt tjenester, der downloades eller afvikles fra Internettet. Telenor anbefa- 
ler løsningen ‘Mobil Kontrol’ til styring af brugeres adgang til mobile data- og indholdstjenester samt 
generel sikring mod misbrug af følsom forretningsinformation på ansattes Mobiltelefoner. 


Flytning mv. 
Eventuelle ændringer af Kundens oplysninger (f.eks. adresseændringer, betalingsforhold og lign.) 
skal omgående meddeles til Telenor. 


Overdragelse 

Kundens aftale kan ikke overdrages til tredjemand, medmindre Telenor giver skriftligt samtykke her- 
til. Overdragelsen er desuden betinget af, at både Kunden og den, som aftalen/abonnementet over- 
drages til (tredjemand), accepterer overdragelsen. 


Telenor kan betinge overdragelsen af, at alle skyldige forfaldne beløb vedrørende aftalen, samt endnu 
ikke forfaldne beløb for konstateret forbrug under aftalen betales samt, at den nye kunde pålægges 
et kreditmaksimum. Endvidere kan Telenor opkræve Kunden et gebyr for overdragelse til tredjemand 
på kr. 99,- excl. moms. 


I tilfælde af konkurs, betalingsstandsning mv. gælder særlige overdragelsesvilkår. 


Det kræver særlig tilladelse fra Telenor at oprette aftaler med henblik på videreoverdragelse eller 
udlejning. Dette gælder også videresalg af trafik. Ved overtrædelse heraf har Telenor ret til uden var- 
sel at ophæve aftalen eller nægte Kunden at tegne yderligere aftaler hos Telenor. 


Opsigelse og ophør af aftaler 

Medmindre andet er aftalt, skal opsigelse være skriftlig og kan kun ske ved brev, fax eller e-mail. Når 
opsigelsen er modtaget, sender Telenor en skriftlig bekræftelse herpå. Telenor lukker abonnementet 
ved udløb af opsigelsesvarslet. Bemærk, at der ved aftalens indgåelse kan være aftalt en uopsigelig- 
hedsperiode for aftalen/abonnementet. Det er dog muligt at foretage en nummerflytning til et andet 

selskab uagtet aftaleperiode og uopsigelighedsperiode i Telenors vilkår og produktaftaler for mobil- 
produkter. 


I tilfælde af misligholdelse fra Kundens side kan Telenor hæve aftalen med øjeblikkelig virkning. Som 

væsentlig misligholdelse anses bl.a. følgende tilfælde: 

- Kunden undlader at betale skyldige beløb til Telenor inden for fristen af den i pkt. 10 nævnte ryk- 
kerskrivelse 

- Kunden undlader straks at frakoble tilslutning af udstyr, interne net eller lign., der giver forstyrrel- 
ser i Telenors net, efter at Telenor har fremsendt påbud herom 

- Kunden undlader at give Telenor og Folkeregistret meddelelse om adresseændring 

- Kunden undlader at træffe foranstaltninger med henblik på at afhjælpe forstyrrelser mv. af trafik- 
ken i Telenors net, efter at Telenor har fremsendt påbud herom 

- Kunden tilslutter udstyr, som ikke overholder gældende offentlige forskrifter og evt. yderligere 
krav stillet af Telenor 

- Telenor afskæres fra, at få adgang til eget udstyr og installationer med henblik på fejlsøgning 

- Kunden groft uagtsomt eller med forsæt afsender eller distribuerer alle typer af spam. 

- Kunden groft uagtsomt eller med forsæt spreder virus. Dette gælder alle typer af vira, kendte som 
ukendte på tidspunktet for aftalens indgåelse. 


I tilfælde af Kundens grove tilsidesættelse af forpligtelser i henhold til disse forretningsbetingelser, 
herunder afgivelse af urigtige oplysninger til Telenor, grov uagtsom og/eller forsætlig afsendelse af 
eller distribution af spam eller spredning af vira, er Telenor berettiget til at afbryde Kundens forbin- 
delse eller til at bringe aftalen til ophør uden varsel. 


Telenor er berettiget til at opsige Kundens aftale helt eller delvist med et skriftligt varsel på 14 dage 
hvis særligt vægtige grunde taler herfor. Telenor er desuden berettiget til, at opsige Kundens aftale 
eller dele heraf med et skriftligt varsel på 3 måneder, hvis Telenor vælger at ophøre med at udbyde 
den pågældende abonnementstype eller tjeneste. 


På grund af opgørelsesmetoden for slutafregningen kan det forekomme, at der opkræves et beløb for 
en periode, der strækker sig længere end til aftalens ophør. Bliver der i denne forbindelse opkrævet 
et for stort beløb, betales dette tilbage til Kunden ved slutafregning. Telenor gør parternes mellem- 
værende op på tidspunktet for aftalens udløb og foretager refusion eller opkrævning af et eventuelt 
differencebeløb, forudsat dette overstiger kr. 50,00. 


Ændringer 

Telenor kan til enhver tid ændre disse forretningsbetingelser, aftaler, vilkår og eventuelle tillægsbe- 
tingelser. Væsentlige ændringer vil blive varslet. Telenor kan vælge at varsle ændringer direkte over- 
for Kunden (eksempelvis via en tekst på Kundens regning/PBS oversigt, et fakturaindstik, SMS, MMS 
eller e-mail) eller ved indrykning af annoncer i dagspressen og via Telenors hjemmeside på 
www.telenor.dk. 


Tvister 

Tvister over registreret forbrug og lignende bør i første omgang søges løst mellem Kunden og Tele- 
nors KundeService. I tilfælde af uenighed mellem Kunden og Telenors KundeService, kan tvisten ind- 
bringes for Telenors Regningsklagenævn, som er nedsat i henhold til den til enhver tid gældende be- 
kendtgørelse om udbud af elektroniske kommunikationsnet og -tjenester. 


I den periode Telenors Regningsklagenævn behandler klagen, stiller Telenor opkrævningen af det 
omtvistede regningsbeløb i bero. Opkrævning af morarenter stilles dog ikke i bero. Telenors Reg- 
ningsklagenævn træffer som udgangspunkt afgørelse i sagen senest tre måneder efter, klagen er 
indgivet. 


Regningsklagenævnets afgørelse kan indbringes for Teleankenævnet, Nørre Voldgade 48 st., 1359 
København K, såfremt uenigheden mellem Telenor og Kunden, drejer sig om det forbrug, som Tele- 
nor har registreret. 


Teleankenævnet kan desuden beslutte at behandle klager fra erhvervsdrivende slutbrugere vedrø- 
rende andet end det registrerede forbrug, hvis klagen ikke adskiller sig fra en klage vedrørende en 
privat aftale om teletjeneste. 

Abonnementsaftalens omfang 

Telenor mobilabonnementer omfatter tilslutning til Telenors offentlige mobilnet med adgang til tjene- 
ster og dertil hørende serviceydelser inden for dækningsområdet i Danmark. De tjenester, som er 
knyttet til ét SIM-kort, anses for omfattet af ét abonnement. 


SIM-kortet 

I forbindelse med oprettelse af abonnementet får Kunden udleveret et personligt identifikations-kort 
(SIM-kort) snarest muligt efter tegning af abonnementet. Sammen med SIM-kortet modtager Kun- 
den en 8-cifret sikkerhedskode kaldet ”PUK-kode”. Når Kunden har aktiveret kortet ved hjælp af 
PUK-koden kan Kunden indtaste en personlig 4-cifret sikkerhedskode, kaldet ”PIN-kode”, som skal 
bruges hver gang Kunden tænder telefonen. Telenor anbefaler, at PIN-kode altid bruges. 


SIM-kortet og sikkerhedskoderne skal altid opbevares hver for sig og under betryggende forhold. 
Indgreb i SIM-kortet eller forsøg på dette er ikke tilladt. Hvis SIM-kortet beskadiges eller bortkom- 
mer, skal Telenor KundeService straks underrettes. Underretning kan ikke foretages til de af Telenor 
udpegede forhandlere. Efter anmodning fra Telenor skal det beskadigede SIM-kort sendes til Telenor, 
som herefter sender et nyt SIM-kort mod betaling af et gebyr. 


Kunden hæfter for tab som følge af andres uberettigede brug af SIM-kortet efter bestemmelserne i 
88 61-62 i lov om betalingstjenester og elektroniske penge (LBK nr. 365 af 26/04/2011), der følger 
sidst i disse vilkår. SIM-kortet er Telenors ejendom og skal destrueres straks efter, at Telenor har 
fremsat krav om dette samt ved abonnementets ophør. 


Overførsel af mobilnummer 

Kunden kan overføre sit mobilnummer fra en anden operatør til Telenor. I forbindelse med overførs- 
len af nummeret skal Kunden give Telenor fuldmagt til at opsige abonnementet hos den anden ope- 
ratør. Bemærk, at en evt. uopsigelighedsperiode først starter den dag, Telenor får nummeret overført 
fra den tidligere teleoperatør. Viser det sig, at kunden ikke har råderet over nummeret, og nummeret 
derfor ikke kan overføres til Telenor, vil Telenor kræve erstatning af kunden i form af den mindste 
betaling, Telenor ville have fået, såfremt nummeret kunne være overført til Telenor. Kunden har også 
mulighed for i stedet at vælge et andet Telenor nummer og dermed benytte det valgte abonnement. 
Muligheden for overførsel af nummer gælder alene mobilnumre. 


Såfremt Kunden forsøger at overføre et fastnetnummer, vil ovenstående betingelser ligeledes gøre 
sig gældende. 


Telenors dækningsområde 
Kunden har forud for tegning af abonnement mulighed for at gøre sig bekendt med omfanget af 
dækningen ved at gennemse dækningskortet hos de forhandlere, der er udpeget af Telenor. 


I henhold til krav i offentligt udstedt mobil-tilladelse opfylder Telenor til stadighed som Minimum føl- 
gende krav til dækningen: 


Telenor dækker 95 % af det geografiske område målt på hele landet og 98 % af befolkningen. Tele- 
nor garanterer ikke for dækningen på specifikke steder eller enkeltadresser, idet radiosignalets styrke 
afhænger af landskabets (topografiens) aktuelle beskaffenhed. 


Afvisning og udfald 

Telenors net er underlagt visse af IT- & Telestyrelsen fastsatte grænser for afvisning og udfald. Afvis- 
ning for opkald i en travl time for opkaldsforsøg overstiger ikke 5 %. Udfaldsgrad for opkald i en travl 
time overstiger ikke 5 %. 


Alarmering i Danmark 

Alarmopkald til de offentlige alarmcentraler kan foretages gratis over Telenors net. Opkald til alarm- 
nummer 112 kan ske, uanset om Telenor kortet er indsat i mobiltelefonen. Der kan dog i den enkelte 
mobiltelefon være begrænsninger i dette. 

Brug af Telenor SIM-kortet i udlandet 

Telenor abonnementet giver, medmindre andet er beskrevet i abonnementsvilkårene, mulighed for 
brug af mobilen i udlandet (international roaming). Anvendelse af SIM-kortet i udlandet med Telenor 
abonnement er underlagt Telenors til enhver tid gældende prisliste for international roaming samt 
den pågældende udenlandske mobiloperatørs vilkår i øvrigt. Gældende prisliste kan rekvireres ved 
henvendelse til Telenor og fremgår endvidere af telenor.dk. 


Kundens brug af SIM-kortet i udlandet afregnes med Telenor på baggrund af opgørelser over dit for- 
brug modtaget fra de udenlandske operatører. 


Telenor påtager sig intet ansvar for dækning, kvalitet, sikkerhed, udbud af tjenester mv. i udenland- 
ske mobilnet. Endvidere påtager Telenor sig intet ansvar for udenlandske mobil-operatørers brug af 
Telenor abonnenters data. 


Brug af alternativ udbyder i udlandet - tale, sms og data 
Det er muligt for Kunden at vælge alternative udbydere af mobiltelefoni i EU/EØS lande. Kunden kan 
kun benytte sig af denne mulighed, hvis en anden udbyder har indgået en aftale med Telenor. 


Alternative Roaming Provider (tale, SMS og data) 

a) Aftalen vil indeholde services: udgående kald, som er foretaget i EU/EØS lande til et telefon- 
nummer, som tilhører et EU/EØS land, indgående kald modtaget i et EU/EØS land, uanset hvor 
det kommer fra. Udgående SMS, sendt fra et EU/EØS land til et mobilnummer, som tilhører et 
EU/EØS land samt indgående SMS modtaget i et EU/EØS land, uanset hvor den kommer fra. Alle 
datatransaktioner inklusive MMS, foretaget i et EU/EØS land. Hvis Kunden ringer til et telefon- 
nummer eller sender en SMS til et mobilnummer, som ligger udenfor EU/EØS, afregnes disse af 
Telenor i henhold til Telenors til enhver tid gældende priser for udlandstelefoni. 


Local Break Out (kun data) 

b) Aftalen vil indeholde følgende services: alle datatransaktioner undtaget MMS foretaget i et 
EU/EØS land. MMS afsendelse er fortsat mulig og data forbruget for afsendelse afregnes af Tele- 
nor. 


Kunden bruger sit Telenor SIM-kort og kan beholde sit eget telefonnummer. Information om tilmel- 
ding findes på telenor.dk. Når Kunden indgår en aftale med en alternativ udbyder, forbliver Kundens 
abonnement med Telenor aktivt. 


Kunden modtager en faktura fra den alternative udbyder. Hvis Kunden befinder sig i et land udenfor 
EU/EØS eller ringer/sender SMS til destinationer udenfor EU/EØS, vil Kunden bruge Telenor som ud- 
byder, og forbrug afregnes af Telenor til de til enhver tid gældende priser for udlandstelefoni. 


Såfremt Kundens abonnement er blevet spærret hos Telenor, som følge af misligholdelse af aftalen 
eller Kunden har nået max på sin forbrugskontrol, kan der ikke indgås en aftale med en alternativ 
udbyder. Såfremt Kunden har et Telenor abonnement med spærring for brug af data i udlandet, et 
dobbelt sim abonnement, Travel tale tillægsabonnement, Mobil Data Access (MDA) abonnement eller 
Multiplan abonnement kan Kunden ikke indgå en aftale med en alternativ udbyder. 


For begge typer af udbydere, tilbyder Telenor at der kan spærres for køb af denne type aftaler. Kon- 
takt Kundeservice på 72 100 100. 


For information om opsigelse af aftale med alternativ udbyder henvises til telenor.dk Når Kunden op- 
siger sin aftale med den valgte udbyder, forbliver Kundens abonnement med Telenor aktivt og Kun- 
den vil kunne bruge Telenor SIM-kortet i udlandet - både indenfor og udenfor EU/EØS. Her gælder 
Telenors til enhver tid gældende priser for udland. 


Telenor har ingen indflydelse på og intet ansvar for, hvordan alternative udbydere i EU/EØS lande 
sammensætter tjenester og priser samt markedsfører disse. 

Betalingsforhold 

Kunden hæfter for alle beløb, der registreres i forbindelse med brug af SIM-kortet med de begræns- 
ninger, der følger af 88 61 -62 i lov om betalingstjenester og elektroniske penge (LBK nr. 365 af 
26/04/2011), 


En samtale (hele samtalen) takseres til den på opkaldstidspunktet gældende takst. 

Fejlmelding mv. 

For servicemeddelelser om fejl, som skyldes mobilnetværket (basisinstallationer, centraler, signale- 
ring mv.) eller SIM-kortet (herunder kortets bortkomst), kan Kunden rette henvendelse til Telenor 
KundeService på telenor.dk/kontakt eller ved at ringe 72 100 100. 


For fejl, der kan henføres til selve mobiltelefonen, henvises til leverandøren af denne. 

Vilkar for indholdstakserede tjenester 
Disse vilkår finder anvendelse ifm. brug af indholdstakserede tjenester, som er tilgængelige for Telenors mo- 
bilkunder. 

Aftalens omfang 

En indholdstakseret tjeneste er en tjeneste, som en bruger kan købe via sin mobiltelefon og betale 
via telefonregningen. Det kan f.eks. være apps, musik, spil, film, tv-serier, bøger eller magasiner ud- 
budt igennem App Store, Google Play eller andre udbydere. Der kan også være tale om afstemninger 
eller indsamlinger, hvor der ud over tjenestens pris eller donationen også betales almindelig sms 
takst i henhold til abonnementet. Indholdstakserede tjenester kan være udformet som enkeltydelser 
eller abonnementer. 


Betalingen for en indholdstakseret tjeneste kan enten ske via telefonregningen eller via et privat til- 
knyttet betalingskort. 


Kunden hæfter over for Telenor for betalingen af indholdstakserede tjenester (inklusive forbrug), 
købt af brugere, som opkræves via telefonregningen jf. pkt. 9 i forretningsbetingelserne. Der kan 
sættes en spærring op for indholdstakserede tjenester, jf. neden for punkt 39. 


Bestilling af tjenesterne 
Kunden bestiller en indholdstakseret tjeneste enten via internettet eller ved at afsende en specifik 
SMS-kode til et fire-cifret nummer. 


Når den bestilte tjeneste er leveret til Kundens mobiltelefon, opkræves beløbet på Kundens næste 
faktura eller trækkes på Kundens forudbetalte konto. 


Det er Kundens ansvar at sikre, at telefonen understøtter den bestilte tjeneste, ligesom Kunden også 
er ansvarlig for, at telefonen har plads til den bestilte tjeneste, og at den gemmes korrekt. Bestiller 
Kunden en indholdstakseret tjeneste hos tredjemand, hæfter Kunden for betaling uanset om de 
fremsendte tjenester afvises. 


Ved bestilling af en indholdstakseret tjeneste på Telenors hjemmeside, modtager Kunden en 4-cifret 
bestillingskode via SMS. Denne kode skal bruges til at bekræfte bestillingen på Telenors hjemmeside. 


Fortrydelse 

Såfremt Kunden ønsker at fortryde en bestilling foretaget på Telenors hjemmeside, kan Kunden blot 
undlade at indtaste den, med SMS sendte, 4-cifrede bestillingskode på Telenors hjemmeside. Når be- 
stillingskoden er indtastet, starter levering af tjenesten straks, og Kunden kan derfor ikke længere 
fortryde sin bestilling. 


Prisoplysninger 

Oplysninger om prisen for en indholdstakseret tjeneste vil fremgå af annonceringen for tjenesten. 
Udover prisen for den indholdstakseret tjeneste opkræver Telenor almindelig SMS eller MMS takst for 
afsendelse af SMS/MMS. Prisen fremgår af Kundens aftale med Telenor. Kunden finder prisoplysnin- 
ger på de, af Telenor udbudte, indholdstakserede tjenester på telenor.dk 


Betaling 

Betaling for indholdstakserede tjenester sker ved opkrævning på Kundens faktura, såfremt Kunden er 
abonnementskunde. Det samlede beløb fremgår særskilt på fakturaen. Prisen for indholdstakserede 
tjenester indgår i beregningen af Kundens saldo i forbindelse med tillægstjenester som f.eks. For- 
brugskontrol, Forbrugsalarm o.l. 


Er Kunden Taletidskunde vil tjenesten blive takseret efter levering af den indholdstakserede tjeneste. 
Som Taletidskunde skal Kundens saldo minimum være på kr. 25,00, på det tidspunkt Kunden afsen- 
der SMS/MMS anmodningen. Hvis Kundens saldo er under kr. 25,00 vil Kunden få en SMS retur med 
besked om, at den indholdstakserede SMS kræver en saldo på minimum kr. 25,00. 


Kvittering 


Kunden modtager en kvittering i form af en SMS, hvor prisen fremgår. Herudover fremgår prisen af 
Kundens fakturaspecifikation, som kan rekvireres ved at rette henvendelse til Telenor. 

40 Spærring 

40.1 Overlader Kunden sin mobiltelefon til tredjepart, hæfter Kunden for eventuel bestilling af indholds- 
takserede tjenester, herunder også bestillinger foretaget af børn og unge. Ønsker Kunden ikke ad- 
gang til indholdstakserede tjenester via Kundens mobilaftale, kan Kunden spærre for muligheden ved 
at ringe til Telenor KundeService. Kunden har i dette tilfælde stadig adgang til at sende og modtage 
normalt takserede SMS/MMS. 


41 Misbrug 

41.1 Kunden kan beskytte sin mobiltelefon mod uberettiget brug ved at aktivere sin PIN-kode. Anvendelse 
af indholdstakserede tjenester er omfattet af de samme hæftelses- og ansvarsregler, som er gælden- 
de for Kundens aftale om mobiltelefoni, jf. Vilkår for mobilabonnementet, pkt. 9. 


42 Indhold af tjenesterne 
42.1 Telenor påtager sig intet ansvar for indholdet af indholdstakserede tjenester, der leveres af tredje- 
mand. 


43 Ændringer 
43.1 Telenor er berettiget til at ændre disse vilkår jf. pkt. 20 i forretningsbetingelserne. 


44 Registrering og anvendelse af data 

44.1 Med henblik på levering af indholdstakserede tjenester, overfører Telenor oplysninger om Kundens 
mobilnummer til leverandøren af tjenesten. Har Kunden sat udløbstid på Kundens MMS, slettes de 
automatisk herefter. 


45 Kundeservice 
45.1 Spørgsmål vedr. indholdet af indholdstakserede tjenester rettes til Telenor KundeService eller 
telenor.dk/kontakt. Såfremt tjenesten leveres af tredjemand rettes kontakt til tjenesteudbyderen. 


46 Klager 

46.1 Klager over registreret forbrug, samt klager over tjenester udbudt af Telenor, rettes til Telenor Kun- 
deService, og følger i øvrigt klageproceduren som beskrevet i forretningsbetingelserne pkt. 19. Kla- 
ger vedr. andre forhold end regningsforhold, rettes til udbyderen af indholdstjenesten. Adresser og 
telefonnumre på udbydere af indholdstakserede tjenester via Telenors netværk findes på adressen: 
www.Telenor.dk. Klager sendes til: Telenor KundeService, Skelagervej 9, 9000 Aalborg. 

Vilkår for Fastnet 


47 
47.1 


48 
48.1 


48.2 


49 
49.1 


49.2 


49.3 


49.4 


50 
50.1 


Abonnementsaftalens omfang 

En aftale om Telenor Fastnet omfatter tilslutning til Telenors faste telenet via en aftale om Forvalgs- 

kode 1015 (manuel indtastning) Automatisk Forvalg (Fast Operatørforvalg) Fastnetabonnement med 
adgang til grundlæggende telefonitjenester og dertil hørende serviceydelser i Danmark. Der kan end- 
videre abonneres på særlige serviceydelser. 


Overførsel af fastnetnummer 
Kunden kan overføre sit fastnettelefonnummer fra en anden operatør til Telenor. Kunden har råderet 
over telefonnummeret. 


Ved overførsel fra en anden operatør sker opsigelsen hos denne automatisk, når Kunden overføres til 
Telenor. Kunden skal dog være opmærksom på, at der kan være en bindingsperiode hos den tidligere 
operatør. Hvis der måtte være en bindingsperiode, kan dette medføre, at Kunden opkræves abonne- 

mentsafgift både fra den tidligere operatør og fra Telenor dækkende samme periode. 


Tilslutning 

Hvis Kunden ikke i forvejen er tilsluttet det offentlige telenet, udpeger Kunden en installationsadres- 
se, hvor Telenor foranlediger, at der etableres et såkaldt nettermineringspunkt. Hvis der i forvejen er 
etableret et nettermineringspunkt på adressen anvendes dette. Telenor fastsætter den nærmere pla- 
cering af nettermineringspunktet, dog sådan at placeringen i videst muligt omfang sker efter Kun- 
dens ønske. 


Hvis Kunden ønsker en placering af nettermineringspunktet eller en ledningsføring, der afviger fra, 
hvad der er økonomisk og teknisk hensigtsmæssig (f.eks. skjult fremføring, placering af nettermine- 
ringspunktet i vådrum o.lign.), udføres dette efter regning. Hvis Kunden på et senere tidspunkt øn- 
sker nettermineringspunktets placering og ledningsføring ændret, udføres dette efter regning. 


Efter aftale med Telenor sørger Kunden for, at der er uhindret adgang for Telenor eller en af Telenor 
udpeget tredjemand til at etablere nettermineringspunktet og ledningsføring. 


Gives der ikke uhindret adgang på det aftalte tidspunkt, er Telenor berettiget til at fakturere Kunden 
for den forgæves anvendte tid og kørsel. Kunden sørger efter aftale med Telenor for eventuel for- 
skriftsmæssig elforsyning til brug for tilslutningen og drift af denne. Eventuelle udgifter hertil påhviler 
Kunden. 


Installationer 


Kunden kan ikke ved salg, udlejning, pantsætning og lign. disponere over fysiske installationer. Kun- 
den må ikke foretage indgreb i disse. 

Vilkår for Bredbånd 


51 
51.1 


51.2 


52 

54 

54.2 

54.4 


55 
55.1 


55.2 


55:3 


Fortrolige oplysninger 

Oplysninger udleveret til Kunden i forbindelse med oprettelse af abonnementet er personlige og må 
ikke videregives til tredjepart. Bortkommer disse fortrolige oplysninger, skal Kunden straks kontakte 
Telenor. Kunden bærer selv ansvaret for misbrug af disse oplysninger. 


Materiale til og fra Kundens e-mail adresse er personligt og fortroligt. Telenor er ikke berettiget til at 
læse eller på anden måde videregive nogen form for information til tredjemand omkring aktiviteter i 
relation til Kundens abonnement, medmindre dette kræves med henvisning til gyldig lovhjemmel. 


Kundens hæftelse 

Kunden hæfter for alt forbrug på abonnementet. I tilfælde af tredjemands misbrug af Kundens abon- 
nement, påhviler det Kunden at dokumentere dette. Ved mistanke om misbrug skal Kunden straks 
underrette Telenor. 


Afhjælpning og Support 

Telenor er ikke ansvarlig for, at Kundens opsætning, installation og opsætning af udstyr er korrekt. 
Telenor er alene ansvarlig for, at der er forbindelse på linjen, samt at tilsendt udstyr virker korrekt. 
Såfremt Kunden vælger at kontakte Telenor for telefonisk support og vejledning til opsætning mv., 
frigøres Kunden ikke for betaling, hvis opsætningen af udstyret ikke lykkes. Telenor kan opkræve ge- 
byr for support, når supporten er et resultat af Kundens selvforskyldte fejl. 


Generelt vedrørende netværket 
Telenor gør aktivt brug af metoder til bekæmpelse af misbrug af internettet. 


Kunder der misbruger e-mail-systemet til afsendelse eller relay hosting af mail, spam o.l. er erstat- 
ningsansvarlige overfor de omkostninger, dette måtte påføre Telenor. Telenor er berettiget til at 
træffe de nødvendige forholdsregler i forbindelse med sikring af driften af Telenors netværk. Dette 
kan omfatte - men er ikke begrænset til - spærring af trafik fra netværk, der skønnes at kompromit- 
tere sikkerheden i Telenors netværk. 


Det påhviler Kunden selv at kontrollere, at alt materiale, der placeres på Telenors servere, overholder 
gældende dansk og international lovgivning om ophavsret og derved ikke krænker tredjemands ret- 
tigheder. 


Telenor påtager sig ikke at kontrollere Kundens benyttelse af de ressourcer, der stilles til Kundens 
rådighed. Kunden påtager sig følgelig ethvert ansvar for alle informationer, som Kunden gør tilgæn- 
gelige ved anvendelsen af net og servere, der stilles til rådighed af Telenor. 


Erstatningsansvar 

Kunden kan ved downloading af materiale fra internettet eller ved åbning af filer, der modtages som 
e-mail, løbe en risiko for at inficere sin hardware og software med virus. Telenor kan ikke drages til 
ansvar for Kundens tab som følge af downloading af materiale fra internettet eller ved åbning af filer, 
der modtages som e-mail, inficering af Kundens hardware eller software med virus. 


Telenor kan ligeledes ikke drages til ansvar ved anden anvendelse af produkt, ydelse eller service 
end forudsat, eller tab der følger af, at en aftale med tredjemand misligholdes eller bortfalder, imma- 
terielle krænkelser o.l. opstået som følge af brug af information fundet på internettet. Telenor er ikke 
erstatningsansvarlig, hvis Kunden benytter teknikerassistance eller anden form for support fra tred- 
jemand. 


Telenor påtager sig ikke ansvar for tab som følge af uvedkommendes adgang til Kundens data 
og/eller systemer. Ved midlertidig afbrydelse eller lukning af abonnement, som følge af brud på aftale 
indgået mellem Kunden og Telenor, erhverver Kunden ikke noget krav imod Telenor. Telenor er ikke 
ansvarlig for tab af data m.m. i forbindelse med Kundens brug af abonnementsaftalen og hertil knyt- 
tede ydelser. 

Telenor er ikke ansvarlig for, at Kundens besøg på en given hjemmeside bevirker, at der med eller 
uden Kundens kendskab bliver downloadet en fil, der efterfølgende får computeren til at ringe op til 
højt takserede telefonnumre i udlandet. 

Bilag til vilkår for mobilabonnement 
8 61 i lov om betalingstjenester (LBK nr. 365 af 26/04/2011) har følgende ordlyd: 


8 61. Betalers udbyder hæfter i forhold til betaler for tab som følge af uautoriserede betalingstransaktioner, 
jf. 8 57, medmindre andet følger af 8 62. Ved en uautoriseret transaktion skal betalers udbyder 
straks tilbagebetale betaleren beløbet. 


Stk. 2. Det kan aftales, at stk. 1 ikke finder anvendelse ved mikrobetalingsinstrumenter, der anvendes ano- 
nymt, eller hvis betalers udbyder på grund af mikrobetalingsinstrumentets karakter ikke er i stand til 
at bevise, at betalingstransaktionen var autoriseret. 


Telenor A/S 
Skelagervej 9 

9000 Aalborg 

CVR 19433692 
Telefon: 72 120 000 
Web: www.telenor.dk 

